
	ACTA 


	Expedient núm.: 
	Òrgan col·legiat: 

	JGL/2021/32 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	16 d’agost de 2021 

	Durada 
	des de les 19.00 fins a les 20.00 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Judit Gisbert i Ester
	1a tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/31 de la Junta de Govern Local de la sessió duta a terme el dia 9 d’agost de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 1545/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00064 FS2021, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juny de 2021, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1546/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00129 FS2021, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'abril de 2021, un ajut de cent cinquanta-cinc euros (155,00 €), i per pagar la llum d’un habitatge corresponent al mes de juny de 2021, un ajut de trenta-cinc euros amb trenta-set cèntims (35,37 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a cent noranta euros amb trenta-set cèntim (190,37 €).


AIGÜES
	Expedient 1544/2021. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2018/00055 FS2021, i a proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar la factura d'aigua d'un habitatge corresponent al 1r trimestre de 2021, per un import de cinquanta-tres euros amb noranta-dos cèntims (53,92 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1545/2021. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2019/00064 FS2021, i a proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar la factura d'aigua d'un habitatge corresponent al 1r trimestre de 2021, per un import de seixanta-sis euros amb disset cèntims (66,17 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CULTURA
	Expedient 915/2021. Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 31 de maig de 2021, acordà aprovar les bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès;
Atès que es creu convenient avançar el termini de presentació de propostes per tal que el monument sigui una realitat al més aviat possible;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda modificar el termini de presentació de propostes de les bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès, quedant el redactat d'aquestes bases tal com es transcriu a continuació:
«Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès
1. Objecte del concurs
L’objecte d’aquest concurs és la selecció mitjançant jurat d’una proposta artística (escultura, instal·lació visual, intervenció a l’espai, disseny urbà, placa commemorativa, etc.) en homenatge als donants de sang del Solsonès per la seva solidaritat.
2. Àmbit i emplaçament
El projecte artístic s’ubicarà a l’entorn de la Sala Polivalent, lloc on des de l’any 2013 es duen a terme els acaptes de sang i plasma a la comarca del Solsonès.
Concretament, l’emplaçament es preveu a la zona enjardinada del marge de la banda esquerra, és a dir, l’espai situat entre el carrer d’Antoni Gaudí i la plaça de l’U d’Octubre.
3. Modalitat i tema
La modalitat, la tècnica i els materials són lliures en la realització del projecte artístic objecte d’aquest concurs. Poden utilitzar-se materials diversos, adients a la formalització conceptual del projecte, resistents a la intempèrie i al pas del temps.
La proposta s’ha d’inspirar en la solidaritat de tota la gent de la comarca que és donant de sang amb la finalitat de contribuir a salvar altres vides.
Caldrà que la proposta del projecte artístic prevegi la incorporació d’una llegenda amb el redactat següent:
En agraïment als donants de sang del Solsonès
Títol del projecte artístic, autoria i any.
4. Premi
S’atorgarà un import total de 3.000,00 €, dels quals 500,00 € seran en concepte de premi i 2.500,00 €, per a la creació del projecte artístic. L’autor/a serà la persona responsable del disseny, l’execució de l’obra i la seva contractació amb els diferents proveïdors dels materials.
L'autor/a o equip d’autors mantindrà la propietat intel·lectual de l’obra, però traspassarà la titularitat del projecte i en cedirà els drets de reproducció i explotació a favor de l’Ajuntament de Solsona.
Es podrà declarar desert el concurs si, a judici del jurat, cap proposta s’ajusta als criteris de valoració de la convocatòria.
5. Concursants
Podran concórrer a aquest concurs totes les persones que hi estiguin interessades.
En el cas de participar-hi com a col·lectiu artístic, els seus components només podran fer-ho en un sol equip.
Cada concursant o equip de concursants només podrà presentar un treball.
Sense perjudici de les incompatibilitats legalment establertes, seran incompatibles per participar en aquest concurs:
· el personal de l’Ajuntament de Solsona i de les empreses municipals 
· els membres del jurat, així com els seus familiars, amb parentiu de primer o segon grau, de consanguinitat o afinitat 
· els col·laboradors habituals o associats actuals dels membres del jurat. 
6. Composició del jurat
El jurat estarà integrat per: 
· L’alcalde/alcaldessa de l’Ajuntament de Solsona 
· La regidora de Salut i Cultura de l’Ajuntament de Solsona 
· El president de l’Associació de Donants de Sang del Solsonès 
· Lluerna Arquitectura, estudi d’arquitectura cooperativa 
· El cap de la brigada d’obres de l’Ajuntament de Solsona 
· La tècnica de Cultura de l’Ajuntament de Solsona. 
Per a l’adopció dels acords, el jurat escollirà entre dues i tres propostes de totes les presentades. Les obres seleccionades s’exposaran un dia d’acapte de sang a la Sala Polivalent en un procés participatiu obert als donants perquè puguin votar-ne una. La proposta més votada serà la guanyadora del concurs.
7. Presentació de propostes
Les propostes s’han de presentar a l’Oficina d’Atenció Ciutadana de l’Ajuntament de Solsona en l’horari de dilluns de 8.30 a 19.00 hores i de dimarts a divendres de 8.30 a 14.30 hores. 
El termini de presentació es tancarà el dia 15 d'octubre de 2021.
Els concursants presentaran la seva proposta respectiva en un paquet o més de manera anònima. A aquests efectes, se substituirà la identitat de l’autor/a o autors/es per un pseudònim, que també haurà de figurar a l’exterior del paquet o paquets que continguin la documentació que es remeti.
La inscripció que ha de figurar a l’exterior del paquet és la següent:
Ajuntament de Solsona – Proposta artística en homenatge als Donants de Sang del Solsonès.
Dins del paquet o sobre hi ha d’haver la proposta artística i un sobre tancat, identificat amb els pseudònim a la part exterior. Dins del sobre hi ha de constar el pseudònim, nom i cognoms de l’autor/a o bé autors/es, adreça, correu electrònic i telèfon.
La proposta artística s’ha d’acompanyar d’una memòria breu que expliqui el concepte i la inspiració de l’obra.
8. Criteris de valoració
En la valoració dels treballs presentats, el jurat en considerarà els aspectes següents: 
· Qualitat artística (formal i conceptual) 
· Adequació de la proposta a la temàtica 
· Adequació i encaix de la proposta a l’espai proposat i al seu entorn 
· Caràcter innovador 
· Viabilitat tècnica i funcional 
· Facilitat de manteniment de l’obra. 
9. Selecció de la proposta guanyadora
El jurat farà públic el seu veredicte desprès de l’acapte de sang. Si el jurat ho creu oportú, el concurs pot quedar desert.
10. Acceptació de les bases
La participació en el concurs comporta l’acceptació d’aquestes bases. Qualsevol aspecte no previst serà resolt pel jurat.”


ESPORTS
	Expedient 1563/2021. Devolució import activitats per a infants de les piscines municipals

	Favorable
	Tipus de votació: unanimitat

	Vista la sol·licitud de petició de retorni l'import corresponent al període comprés entre el 4 i el 13 d'agost de les activitats per a infants de les piscines municipals, ja que a causa del contagi de la COVID-19 la seva filla no ha pogut participar a les activitats;
A proposta dels regidors delegats d’Esports i d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, I per unanimitat dels assistents acorda concedir el que sol·licita.


GOVERNACIÓ
	Expedient 1537/2021. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres, a la plaça de Sant Salvador;
Atès que la sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 453/2021 emès per la Policia Local i a proposta de l'alcaldessa actal.,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual número 789, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2021 és de 42,95 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny. 
2. Comunicar a la sol·licitant que, en aquest cas, l'Ajuntament no pintarà l'espai del gual ja que la porta del garatge està situada dins el nucli antic.
3. Concedir l’abonament del primer semestre.


	Expedient 1568/2021. Actuació musical en directe, 20 d'agost de 2021

	Favorable
	Tipus de votació: unanimitat

	Vista la sol·licitud d’autorització per oferir un concert de música clàssica a la terrassa del bar situat a la plaça de Sant Roc, el dia 20 d'agost, entre les 20.00 i les 23.30 hores, en funció de la disponibilitat dels músics; també demana poder tallar el trànsit de vehicles de la plaça i disposar d'un escenari;
A proposta de l'alcaldessa actal.,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 20 d'agost, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 420/2021. Festa Major de Solsona 2021 – instal·lació atraccions

	Desfavorable
	Tipus de votació: unanimitat

	Vista la sol·licitud de permís per instal·lar unes atraccions durant la Festa Major de Solsona 2021;
A proposta de l'alcaldessa actal.,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que davant les circumstàncies actuals provocades pels efectes de la COVID-19, aquest 2021 els actes programats per la Festa Major seran en espais reduïts en els quals es pugui controlar totes les precaucions d’higiene possibles i garantir la distància mínima entre persones; per tant, l'any 2021 no s’autoritza la instal·lació de cap atracció durant la Festa Major ja que no es podrien garantir les mesures en matèria de salut pública per a la contenció del brot epidèmic de la pandèmia.


	Expedient 1550/2021. Festa Major de Solsona 2021 – instal·lació xurreria

	Favorable
	Tipus de votació: unanimitat

	Vista la sol·licitud de permís per instal·lar una xurreria durant la Festa Major de Solsona 2021;
A proposta de l'alcaldessa actal.,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el permís sol·licitat del 7 al 12 de setembre de 2021, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social, el carnet de manipulador d'aliments i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que pel que fa a la ubicació de la xurreria, haurà de seguir les indicacions de la Policia Local i que la zona ha de quedar sempre neta pel responsable de l’activitat. El preu públic per casetes de venda ambulant, per fires i festes, situades en terrenys d'ús públic ascendeix a 2,00 €/ml/dia, per tant, l'import a abonar és de 60,00 €.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

